


На основу Закључка бр. 003396524-2026-08926-001-000-368-115 од 24.07.2026. године о покретању поступка отуђења непокретности из јавне својине Града Сремска Митровица, јавним надметањем, СКУПШТИНА ГРАДА СРЕМСКА МИТРОВИЦА расписује
ОГЛАС
ЗА ОТУЂЕЊЕ НЕПОКРЕТНОСТИ ИЗ ЈАВНЕ СВОЈИНЕ ГРАДА
СРЕМСКА МИТРОВИЦА ПУТЕМ ЈАВНОГ НАДМЕТАЊА

I ПРЕДМЕТИ ОТУЂЕЊА:
	Редни број
	Опис непокретности
	Почетна 
цена у еврима
	Износ депозита у еврима

	Лицитациони корак у еврима

	1
	Породична стамбена зграда, број објекта 1, површине 88м2, објекат преузет из земљишне књиге, на адреси Пинкијева бр.90 у Дивошу и помоћна зграда, број објекта 2, површине 18м2, објекат изграђен пре доношења прописа о изградњи објеката изграђене на к.п. бр. 6027, к.о. Дивош, земљиште у грађевинском подручју, укупне површине  539м2. 

	6.960,79
	1.000,00
	100

	2
	Породична стамбена зграда, број објекта 1, површине 114м2, објекат преузет из земљишне књиге, на адреси Пинкијева бр.88 у Дивошу и помоћна зграда, број објекта 2, површине 19м2, објекат изграђен пре доношења прописа о изградњи објеката изграђене на к.п. 6029 к.о. Дивош, земљиште у грађевинском подручју укупне површине 429м2 и к.п. 6030 к.о. Дивош, земљиште у грађевинском подручју, површине 379м2 која заједно са к.п. 6029 чини јединствену грађевинску парцелу.

	8.309,00
	1.000,00
	100

	3
	Породична стамбена зграда, број објекта 1,  површине 28м2, објекат преузет из земљишне књиге, на адреси ул. Фрушкогорска бр. 64 у Дивошу изграђена на к.п. 2905, к.о. Дивош, земљиште у грађевинском подручју, укупне површине 410м2 и к.п. 2906 к.о. Дивош, земљиште у грађевинском подручју, површине 520м2, која заједно са к.п. 2905 чини јединствену грађевинску парцелу.

	6.327,99
	1.000,00
	100

	4
	Једнособан стан површине 23м2, број посебног дела 1, евид. број 3, у приземљу стамбено пословне зграде, објекта бр. 1, изграђене на к.п. 4031 к.о. Сремска Митровица, на адреси Житна пијаца кућни број 13 у Сремској Митровици

* напомена: стамбено – пословна зграда у Сремској Митровици на адреси Житна пијаца бр. 13 на парцели 4031 КО Сремска Митровица има статус непокретности културног добра – споменик културе (Решење Завода за заштиту споменика културе Сремска Митровица бр. 114 од 09. априла 1966. године). Предметни објекат се налази у оквиру просторно културно – историјске целине Житна пијаца Сремска Митровица, која је Одлуком Извршног већа Скупштине АП Војводине XII бр. 633-7/91 од 08.10.1991. године утврђена за непокретно културно добро – просторно културно – историјску целину од великог значаја („Службени лист АПВ“, број 25/91 од 28.10.1991. године)
	23.506,41
	5.000,00
	500


II УСЛОВИ ОТУЂЕЊА:
Предмет продаје се отуђује у постојећем - „виђеном“ стању , без права купца на накнадне рекламације. Разгледање непокретности може се обавити сваког радног дана, за време трајања огласа, од 9 до 12 часова, по претходној најави на телефон 022/618-263. 
Град Сремска Митровица као продавац гарантује да на непокретностима које се нуде не постоје права трећих лица, да нису оптерећене теретима, да нису под спором, нити под забраном располагања, да нису предмет теретног или бестеретног правног посла, нити уговора о доживотном издржавању и да не постоје друге сметње за пренос права својине. Уколико се утврди да на непокретности које се нуде постоје било какави терети, Град Сремска Митровица као продавац се обавезује да их отклони о свом трошку, односно да купцу пружи заштиту од евикције и сноси сву одговорност за евентуалне правне недостатке.
Предметне непокретности се отуђују у својину учеснику у поступку јавној надметања који понуди највишу купопродајну цену. Коначна купопродајна цена предмета продаје биће утврђена након спроведеног поступка јавног надметања а уплатиће се одједном и у целости након доношења акта надлежног органа а пре закључења уговора.
Трошкови овере уговора о купопродаји, као и сви други трошкови који настани у вези са отуђењем предметних непокретности, падају на терет купца.
Сви трошкови евентуалног поновног прикључења непокретности на комуналну инфраструктуру падају на терет купца.

III УСЛОВИ ПРИЈАВЉИВАЊА: 
Право учешћа у поступку јавног надметања имају сва физичка и правна лица, која поднесу потпуну и благовремену пријаву, који испуњавају остале услове огласа, који уплате депозит и доставе документацију која се тражи огласом.
ПРИЈАВА мора бити читко попуњена. Образац пријаве преузима се у Градској управи за буџет, имовину и инвестиције Града Сремска Митровица, ул. Светог Димитрија  бр.13 на шалтерима услужног центра број 3, 4 и 5, канцеларији 21 или преузимањем са сајта Града . Уредна и потпуна пријава, поред осталог мора да садржи све податке о подносиоцу понуде, и то:
· За физичка лица: име и презиме, адресу пребивалишта, број личне карте, јединствени матични број, број телефона и пријава мора бити потписана, 
· За правна лица: назив и седиште фирме, матични број, ПИБ, број телефона, име и презиме лица овлашћеног за заступање (директор), број личне карте, јединствени матични број, као и потпис овлашћеног лица за заступање и печат фирме.

УЗ ПРИЈАВУ СЕ ПРИЛАЖЕ: 
· фотокопија личне карте или одштампани извод биометријске личне карте подносиоца пријаве (за физичка лица), односно овлашћеног лица за заступање (за правна лица) 
· доказ о уплати депозита (оригинал или фотокопија уплатнице) који се уплаћује на рачун Града Сремска Митровица ,,динарски депозит града“ број 840-1144804-98, позив на број – уписати број катастарске парцеле за коју се плаћа депозит, са сврхом уплате - депозит за учешће на јавном надметању за отуђење непокретности из јавне својине Града Сремска Митровица. Депозит се уплаћује у динарској противвредности по средњем курсу НБС на дан уплате. Уплата депозита од стране лица које није подносилац пријаве, неће бити прихваћена, те ће се пријава уз тако уплаћен депозит сматрати непотпуном
· потписану изјаву да прихвата све услове из огласа (образац се преузима у у Градској управи за буџет, имовину и инвестиције Града Сремска Митровица, ул. Светог Димитрија  бр.13 на шалтерима услужног центра број 3, 4 и 5, канцеларији 21 или преузимањем са сајта Града)
· пуномоћ за заступање које мора бити специјално и оверено од стране јавног бележника (важи и за физичка и за правна лица) као и фотокопија личне карте или одштампани извод биометријске личне карте за пуномоћника у случају да подносиоца пријаве на јавном надметању заступа пуномоћник.
Пријаве за учешће у поступку јавног надметања, са потребним доказима назначеним у огласу, достављају се Комисији за спровођење поступка јавног надметања ради отуђења непокретности из јавне својине Града Сремска Митровица на адресу Града Сремска Митровица, Светог Димитрија бр.13, Сремска Митровица, путем поште препоручено или лично у затвореној коверти на писарници Градске управе за буџет, имовину и инвестиције Града Сремска Митровица, са назнаком на коверти ,, ПРИЈАВА НА ОГЛАС ЗА ОТУЂЕЊЕ НЕПОКРЕТНОСТИ РЕДНИ БРОЈ _________________ У ЈАВНОЈ СВОЈИНИ ГРАДА СРЕМСКА МИТРОВИЦА У ПОСТУПКУ ЈАВНОГ НАДМЕТАЊА - НЕ ОТВАРАРИ –  БРОЈ ПРЕДМЕТА 003302762-2026-08926-008-000-368-115“. 
Рок за подношење пријаве је 30 дана од објављивања огласа.
Благовременим се сматрају пријаве које пристигну на писарницу Градске управе за буџет, имовину и инвестиције Града Сремска Митровица до 28.08.2026. године у 14 часова без обзира на начин достављања.
Подносиоци непотпуне и неблаговремене пријаве неће имати право учешћа на јавном надметању. Непотпуне и неблаговремене пријаве се одбацују а уплаћени депозит се враћа по поднетом захтеву странке. Пријава је непотпуна ако не садржи све што је прописано, ако нису приложене све исправе како је предвиђено, односно ако не садржи све податке предвиђене овим огласом или су подаци дати супротно објављеном огласу.
IV ПОСТУПАК ЈАВНОГ НАДМЕТАЊА  И ИЗБОР НАЈПОВОЉНИЈЕГ ПОНУЂАЧА:
Поступак прикупљања пријава спроводи Комисија за спровођење поступка јавног надметања ради отуђења непокретности из јавне својине Града Сремска Митровица, образована Решењем Скупштине Града Сремска Митровица бр. 003363000- 2026-08926-001-000-020-085 од 24.07.2026. године.

Јавно надметање одржаће се 01.09.2026. године са почетком у 11,00 часова у сали II Градске куће, на адреси Светог Димитрија бр. 13 у Сремској Митровици.
Присуство лица која су поднела пријаву је обавезно приликом јавног надметања када се региструју као учесници лицитације и добијају лицитационе картице. Уколико подносилац благовремене и потпуне пријаве не приступи јавном надметању сматраће се да је одустао од пријаве и губи право на повраћај депозита. Уколико подносилац благовремене и потпуне пријаве, приступи јавном надметању, али пре почетка јавног надметања одустане од пријаве губи право на повраћај депозита. 
Поступак јавног надметања спровешће се и у случају да пристигне најмање једна благовремена и потпуна пријава, на основу које се подносилац који је уредно приступио на јавно надметање региструје као учесник јавног надметања и проглашава купцем, ако почетну цену по којој се непокретност отуђује прихвати као купопродајну цену, с тим да уколико не прихвати купопродајну цену, губи право на враћање депозита. Понуђач који учествује у поступку јавног надметања у сваком лицитационом кругу мора понудити купопродајну цену увећану за износ утврђен у табели за сваку непокретност појединачно у односу на претходно понуђену цену (лицитациони корак).
Критеријум за избор најповољнијег понуђача је висина понуђене купопродајне цене.
Почетна цена по којој се све непокретности из овог огласа продају  утврђена је у исносу од 100% од процењене вредности непокретности коју је утврдило Министарство финансија Републике Србије – Пореска управа с тим да је цена исказана у еврима у складу са званичним средњим курсом Народне банке Србије на дан израде процене 02.06.2026. године а што је утврђено увидом у курсну листу НБС (на дан 02.06.2026. године средњи курс евра је износио 117,4148 динара).
Коначна купопродајна цена непокретности биће утврђена након спроведеног поступка јавног надметања и уплаћује се  у динарској противвредности, према званичном средњем курсу Народне банке Србије, на дан уплате.
Учесник који понуди највиши износ купопродајне цене потписује изјаву о висини понуђене цене коју је дужан да уплати у року утврђеном огласом. 
Најповољнијем понуђачу уплаћени депозит се урачунава у укупну купопродајну цену.
Депозит уплаћен на депозитни рачун представља део цене и по доношењу акта о отуђењу преноси се на одговарајући рачун буџета Града Сремска Митровица. 
О току поступка јавног надметања, Комисија ће водити записник и по окончаном поступку јавног надметања, утврдити предлог да се непокретност у јавној својини Града Сремска Митровица отуђи понуђачу који је понудио највишу купопродајну цену. Одлуку да се непокретност у јавној својини Града Сремска Митровица отуђи понуђачу који је понудио највишу купопродајну цену, након спроведеног поступка јавног надметања досноси Скупштина Града Сремска Митровица.
Уговор са најповољнијим понуђачем ће бити закључен у року од 30 дана од дана доношења одлуке којом се непокретност отуђује најповољнијем понуђачу, а купопродајна цена (умањена за износ депозита) мора бити исплаћена пре закључења уговора у року од 15 дана од дана достављања акта о отуђењу непокретности и уплаћује се у динарској противвредности по званичном средњем курсу Народне банке Србије, на дан уплате. Уколико износ не буде уплаћен у року одређеном актом о отуђењу, Скупштина Града Сремска Митровица донеће акт којим се акт о отуђењу ставља ван снаге.
Уколико најповољнији понуђач не плати купопродајну цену у наведеном року и не приступи закључењу уговора сматраће се да је одустао од понуде и губи право на повраћај депозита.
Учесници јавног надметања који нису изабрани за најповољнијег понуђача имају право на повраћај депозита, без обрачунате камате, у року од 15 дана од дана поднишења захтева. Дужни су да у року од 8 дана од дана спровођења поступка јавног надметања поднесу захтев за повраћај депозита Градској управи за буџет, имовину и инвестиције, да у исти упишу тачан број рачуна и назив банке за повраћај депозита. 
Оглас ће бити објављен у листу “Информер“, у листу „Сремске новине“, на огласној табли Градске управе за буџет, имовину и инвестиције Града Сремска Митровица и на званичној wеб страни Града Сремска Митровица, с тим што ће се рок за подношење пријава рачунати од наредног дана од објављивања огласа у листу “Информер“. 
Све потребне информације, текст огласа, образац пријаве, упутство о начину уплате депозита, као и увид у документацију у вези са наведеним непокретностима (извод из листа непокретности, процену тржишне вредности и др.) могу се добити за време трајања огласа, у радно време (од 07.00 до 15.00 часова), у просторијама Градске управе за буџет, имовину и инвестиције Града Сремска Митровица на адреси Светог Димитрија бр.13, лично или позивом на број телефона 022/618-263.



